Carry That Weight

Carry That Weight — ინგლისური როკ-ჯგუფ The Beatles-ის სიმღერა ალბომიდან Abbey Road. სიმღერა წარმოადგენს პოპურის Golden Slumbers / Carry That Weight / The End მეორე ნაწილს.

ეს არის სიმღერის „You Never Give Me Your Money“ რეპრიზა სპილენძის სასულე საკრავების, ელექტრო-გიტარებისა და პოლიფონიური ვოკალის დამატებითა და განსხვავებული ტექსტით. მისი ბოლო ნაწილი იმეორებს გიტარის არპეჯირებულ მოტივს ჯორჯ ჰარისონის სიმღერიდან „Here Comes the Sun“ და ჰარისონისა და ერიკ კლეპტონის ერთობლივი სიმღერიდან „Badge“.

სიმღერა დაწერილია მაკ-კარტნის მიერ, თუმცა ავტორებად მოიხსენიებიან ლენონი და მაკ-კარტნი.

 ინტერპრეტაცია 
მაკ-კარტნის განმარტებით სიმღერა ეხებოდა „The Beatles-ის“ ბიზნეს-სირთულეებსა და ასახავდა Apple-ის იმდროინდელ ატმოსფეროს, ხოლო ფილმში „Imagine“ კი ლენონმა განაცხადა, რომ მაკ-კარტნი „მღეროდა ყველა ჩვენგანზე“.

 ჩაწერა 
The Beatles-მა „Golden Slumbers“/„Carry That Weight“-ის ჩაწერა დაიწყო 1969 წლის 2 ივლისს. მაკ-კარტნიმ, ჰარისონმა და სტარმა ჩაიწერეს ამ ორი სიმღერის 15 ვერსია მაშინ, როდესაც ლენონი შოტლანდიაში ავტოკატასტროფაში  მოხვედრის გამო საავადმყოფოში მკურნალობდა.

მაკ-კარტნი უკრავდა ფორტეპიანოზე, ჰარისონი - ბას-გიტარაზე, ხოლო სტარი - დასარტყამ საკრავზე. საუკეთესო ვერსიად მიჩნეულ იქნა მათი ერთობლივი მე-13 და მე-15 ჩანაწერი, რომელიც შედგა 3 ივლისს. ამ და მომდევნო დღეს მაკ-კარტნიმ ჩანაწერს დაადო თავისი წამყვანი ვოკალი და რითმ-გიტარა, ჰარისონმა - სოლო-გიტარა, ხოლო სამივემ - ვოკალური მისამღერი.  30 ივლისს მათ მიამატეს ვოკალები, მათ შორის ლენონისაც, რომელიც 9 ივლისს შემოუერთდა სესიებს. დანარჩენი ვოკალები, ლიტავრები და დასარტყამი საკრავები ჩანაწერს დაედო უკვე 31 ივლისს, ხოლო საორკესტრო პარტია ჩაიწერა 15 აგვისტოს.

 შემსრულებლები 

 პოლ მაკ-კარტნი - წამყვანი ვოკალი, ვოკალი, ფორტეპიანო, რიტმ-გიტარა
 ჯორჯ ჰარისონი - ვოკალი, სოლო-გიტარა, ექვსსიმიანი ბასი
 რინგო სტარი - ვოკალი, დასარტყმელი საკრავი
 ჯონ ლენონი - ვოკალი
 ჯორჯ მარტინი - არანჟირების ავტორი, პროდიუსერი
 სხვა - 12 ვიოლინო, 4 ალტი, 4 ვიოლონჩელო, კონტრაბასი, 4 ჰორნი, 3 საყვირი, ტრომბონი, ბას-ტრომბონი

 ალბომის ვერსიები 
წელიშემსრულებელიგამოცემაშენიშვნები 1969  Gary McFarland  Today  1976  Lynsey De Paul  All This and World War II  1977  Devo  The Truth About De-Evolution (საუნდტრეკი)  სიმღერა სრულდება ფილმის ბოლოს ტიტრების ჩვენებისას.  1978  Alice Cooper  Sgt. Pepper's Lonely Hearts Club Band (საუნდტრეკი) 1982  Pedro Aznar  Pedro Aznar  1994  The Nylons  The Nylons  1998  Vanessa-Mae  George Martin's In My Life  სიმღერას ასრულებს სოლო-ვიოლინოზე გუნდის ფონური ჟღერადობის თანხლებით. 1999  Elliott Smith  American Beauty (საუნდტრეკი) 2005  George Clinton  How Late Do U Have 2BB4UR Absent?  2007  Solveig Slettahjell  Domestic Songs  2007  Various artists  Across the Universe  ექვსი მთავარი და სამი მეორეხარისხოვანი პერსონაჟი ფილმში, სადაც კომბინირებულია ცხრა ვოკალური პარტია. 2009  Martin John Henry  Abbey Road Now!  2009  Gerry Rafferty  Life Goes On   Alejandro Dolina  Tangos del Bar del Infierno  ასევე გამოიყენება მისი რადიო-შოუს La Venganza Será Terrible დამწყებ თემად.

 სქოლიო 

კატეგორია:The Beatles-ის სიმღერები
კატეგორია:1969 წლის სიმღერები